I don't influence team selections - Steven Smith
జట్టు ఎంపికని నేను ప్రభావితం చేయలేదు
ఇంగ్లాండ్‌తో ప్రతిష్ఠాత్మక యాషెస్ సిరీస్‌కి ముందు ఆస్ట్రేలియా కెప్టెన్ స్టీవ్‌స్మిత్ వివాదాల్లో చిక్కుకున్నాడు. జట్టు ఎంపికని స్టీవ్‌స్మిత్ ప్రభావితం
TNN | Updated:
Nov 3, 2017, 01:35PM IST
ఇంగ్లాండ్&zwnj;తో ప్రతిష్ఠాత్మక యాషెస్ సిరీస్&zwnj;కి ముందు ఆస్ట్రేలియా కెప్టెన్ స్టీవ్&zwnj;స్మిత్ వివాదాల్లో చిక్కుకున్నాడు. జట్టు ఎంపికని స్టీవ్&zwnj;స్మిత్ ప్రభావితం చేస్తున్నాడని.. సెలక్టర్లపై తన అభిప్రాయాలను రుద్దుతూ ఒకప్పటి సహచరుల్ని ఆసీస్ జట్టులోకి ఎంపిక చేయాల్సిందిగా కోరుతున్నాడంటూ విమర్శలు చెలరేగుతున్నాయి. నవంబరు 23 నుంచి ఐదు టెస్టుల యాషెస్ సిరీస్ ప్రారంభంకానుంది. ఇటీవల భారత్&zwnj;లో పర్యటించిన ఆస్ట్రేలియా జట్టు ఎంపిక కూడా అప్పట్లో వివాదాస్పదమైంది. కీపర్ మాథ్యూవెడ్&zwnj; వరుసగా విఫలమైనా.. అతనికి అవకాశాలు ఇవ్వడం చర్చనీయాంశంగా మారింది.
&lsquo;జట్టు ఎంపికని నేను ప్రభావితం చేస్తున్నానే మాటలు పూర్తిగా అబద్దం. ఆ వ్యాఖ్యలతో నేను ఏకీభవించను. ఒకప్పటి నా సహచరుల్ని జట్టులోకి తీసుకోమని నేను ఎప్పుడూ సెలక్టర్లని కోరలేదు. ప్రజలు ఎవరికి నచ్చింది వారు మాట్లాడుతున్నారు. ఆ విమర్శల్ని నేను పట్టించుకోను. జట్టుని ఎంపిక చేసేందుకు నేను సెలక్టర్&zwnj;ని కాదు. కాకపోతే.. జట్టు ఎంపిక సమయంలో మాత్రం నా అభిప్రాయం అడుగుతారు. నా ఆలోచనల్ని మాత్రమే వారికి చెప్తాను&rsquo; అని స్టీవ్&zwnj;స్మిత్ వెల్లడించాడు.